CELEX: 31980D0139
Language: el
Date: 1980-01-11 00:00:00
Title: 80/139/ΕΟΚ: Απόφαση τής Επιτροπής τής 11ης Ιανουαρίου 1980 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Hewlett—Packard computing calculator, model HP 9825 A»

Avis juridique important

|

31980D0139

80/139/ΕΟΚ: Απόφαση τής Επιτροπής τής 11ης Ιανουαρίου 1980 περί απορρίψεως τού χαρακτηρισμού ως επιστημονικής τής συσκευής μέ τήν ονομασία «Hewlett—Packard computing calculator, model HP 9825 A»  

Επίσημη Εφημερίδα αριθ. L 030 της 07/02/1980 σ. 0033 - 0033 Ελληνική ειδική έκδοση: Κεφάλαιο 02 τόμος 8 σ. 0163 

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Ιανουαρίου 1980 περί απορρίψεως του χαρακτηρισμού ως επιστημονικής της συσκευής με την ονομασία "Hewlett-Packard computing calculator, model HP 9825 A"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί ιδρύσεως της ατελούς ως προς τους δασμούς του κοινού δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1), όπως τροποποιήθηκε από τον  κανονισμό (ΕΟΚ) αριθ. 1027/79/ΕΟΚ(2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(3), και ιδίως το άρθρο 7,  Εκτιμώντας:  ότι, με επιστολή της 3ης Ιουλίου 1979, η ιταλική κυβέρνηση ζήτησε από την Επιτροπή να θέσει σε λειτουργία τη διαδικασία που ήδη προβλέπεται στο άρθρο 7 του κανονισμού (ΕΟΚ) αριθ. 2784/79 προς το σκοπό του χαρακτηρισμού της συσκευής με την ονομασία  "Hewlett-Packard computing calculator, model HP 9825 A", προοριζομένης να χρησιμοποιείται για σκοπούς έρευνας στον τομέα του συντονισμού της στροφορμής (spin) ηλεκτρονίων και, ειδικότερα, για τη μελέτη της δομής και της αντιδραστικότητος των ελευθέρων  ριζών και των ζευγών ιόντων εν διαλύσει, στο πλαίσιο της μελέτης της επιδράσεως των ζευγών αυτών επί των μηχανισμών των χημικών αντιδράσεων, ως επιστημονικής συσκευής ή μη και, σε περίπτωση καταφατικής απαντήσεως, εάν συσκευές ισοδύναμης επιστημονικής  αξίας κατασκευάζονται επί του παρόντος στην Κοινότητα- ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων, αποτελουμένη από εκπροσώπους όλων των Κρατών μελών, συνήλθε στις 15 Νοεμβρίου 1979, στα πλαίσια της Επιτροπής Τελωνειακών Ατελειών, προς  το σκοπό της εξετάσεως της προκειμένης περιπτώσεως- ότι από την εξέταση αυτή προέκυψε ότι η εν λόγω συσκευή είναι ένας ηλεκτρονικός υπολογιστής χρησιμοποιούμενος για τη συλλογή, τη μετατροπή και την ανάλυση των δεδομένων- ότι δεν διαθέτει αντικειμενικά χαρακτηριστικά που να την καθιστούν ειδικά κατάλληλη  για την επιστημονική έρευνα- ότι, εξ' άλου, οι συσκευές αυτού του είδους χρησιμοποιούνται κυρίως για την πραγματοποίηση μη επιστημονικών δραστηριοτήτων- ότι η χρησιμοποίηση που γίνεται της εν λόγω συσκευής στην προκειμένη περίπτωση δεν θα ηδύνατο, αυτή  μόνη, να της προσδώσει τον χαρακτήρα επιστημονικής συσκευής και ότι δεν δύναται, κατά συνέπεια, να θεωρηθεί ως επιστημονική συσκευή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η συσκευή με την ονομασία "Hewlett-Packard computing calculator, model HP 9825 A" δεν πρέπει να θεωρείται ως επιστημονική συσκευή.   Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 11 Ιανουαρίου 1980.  Για την Επιτροπή Etienne DAVIGNON Μέλος της Επιτροπής  (1) ΕΕ αριθ. Ν 184 της 15.7.1975, σ. 1.  (2) ΕΕ αριθ. Ν 134 της 31.5.1979, σ. 1.  (3) ΕΕ αριθ. Ν 318 της 13.12.1979, σ. 32.